text: Operaen var løs i gågaden
  13 marts 2010 kl. 14.47
  Britiske Impropera inviterede alle til at synge med, da filmen ?Horsens ? the opera? i dag blev optaget i Horsens Midtby som et led i Holmboe i Horsens-festivalen, der finder sted denne weekekend.
   
  I år er der mere festival og mere musik i gadebilledet end ved tidligere. holmboe-festivaler. 
  Operasangerne fra ensemblet Impropera er rykket ud i Horsens Midtby med filmhold, akkompagnatør og masser af skæve ideer.
  På to dage produceres en lille operafilm, og næsten intet ligger fast på forhånd. En forudsætning for projektets succes er syngeglade og modige horsensianere, som tør synge med og optræde foran kameraet. Der kræves hverken sangtalent eller filmerfaring ? kun et åbent sind og en god portion humor.
   
  Filmen optages og redigeres i samarbejde med Horsens Produktionskoles medielinie, som i samarbejde med festivalen Holmboe i Horsens og Improperas sprudlende leder David Pearl har udviklet konceptet. Resultatet bliver vist i Horsens Ny Teaters foyer i morgen søndag kl. 19. Her er alle interesserede velkomne.
   
  Showet med Impropera afrunder 2010-udgaven af Holmboe-festivalen.
  Holmboe-festivalen i Horsens
  